10/06/2019 | Administración LocalMunicipal
A Coruña
Servizo de Persoal
Bases convocatoria 4 prazas de Técnico/a Medio/a de Innovación Tecnolóxica, CE 11/18, aprobadas pola Concelleira delegada de Facenda e Administración, por delegación da Xunta de Goberno Local, de data 28 de maio de 2019

· Código do proceso: SEL2019036 · Denominación: Técnico/a Medio/a de Innovación Tecnolóxica. · Nº de prazas: 4. · Convocatoria específica: 11/18. · Relación xurídica: Funcionario de carreira. · Sistema de selección: Concurso-oposición. · Quenda: Promoción interna. · Escala: Administración Especial. · Subescala: Servizos Especiais. · Clase: Cometidos Especiais. · Oferta de Emprego Público: 2018 (BOP nº 232, do 5/12/2018). · Regulación: As presentes bases específicas e, en todo o non regulado nelas, supletoriamente aplicarase a Convocatoria Unitaria para a provisión en propiedade de prazas de persoal funcionario de carreira e persoal laboral convocadas polo Concello da Coruña no ano 2010 (BOP da provincia da Coruña de 14/12/2010), en aplicación da base primeira da mesma. · Posto RPT vinculado: 2131-2134– Analista técnico. As características do posto de traballo vinculado a esta praza reflíctense na seguinte táboa, na que tamén se inclúen as retribucións brutas anuais vixentes: As persoas aspirantes deberán reunir na data de expiración do prazo de presentación de instancias, os seguintes requisitos: a) TITULACIÓN: Posuír a titulación de Enxeñeira/o técnica/o en Informática ou equivalente. No caso de titulacións obtidas no estranxeiro, deberase estar en posesión da credencial que acredite a súa homologación. b) Pertencer ao subgrupo C1 como persoal funcionario de carreira do Concello da Coruña. c) Ter unha antigüidade no citado subgrupo de polo menos dous anos neste Concello. As instancias solicitando tomar parte no proceso selectivo dirixiranse á Alcaldía-Presidencia. Presentaranse no Rexistro Xeral do Concello no modelo oficial debidamente cumprimentado. Terán de prazo 20 días naturais contados desde o seguinte ao da publicación do anuncio da convocatoria no Boletín Oficial do Estado. Así mesmo, as instancias poderán presentarse en calquera das formas determinadas na Lei 39/2015, de 1 de outubro, do Procedemento Administrativo Común das Administracións Públicas. Para ser admitido/a e, no seu caso, tomar parte nas probas selectivas correspondentes, as persoas aspirantes deberán manifestar nas súas solicitudes de participación que reúnen todas e cada unha das condicións esixidas, referidas sempre á data de expiración do prazo de presentación. Á instancia acompañarase inexcusablemente: · Fotocopia do D. N. I. · Relación dos méritos alegados co fin de valoralos na fase de concurso. Os méritos serán enumerados segundo a orde establecida nesta convocatoria, acompañados dos documentos xustificativos. · A acreditación do coñecemento da lingua galega. En caso de non presentala, a persoa aspirante terá que realizar a proba de coñecemento do idioma galego. · Declarar se desexa o texto dos exames en galego ou en castelán. As persoas que non acrediten estar en posesión do título CELGA IV ou equivalente, deberán facer unha proba eliminatoria que se valorará co resultado de apto/a ou non apto/a. A proba efectuarase antes de iniciarse a fase de oposición e consistirá na tradución directa ou inversa dun ou varios textos, en castelán ou galego, nun tempo máximo de 1 hora. Os textos serán escollidos polo Tribunal cualificador do proceso selectivo inmediatamente antes de celebrarse a proba, correspondéndolle ao Tribunal a fixación dos coñecementos mínimos esixidos para superar esta proba de acordo co nivel requerido para obter o certificado acreditativo do nivel de coñecemento de CELGA IV. As persoas aspirantes que non acreditasen estar en posesión do CELGA IV ou equivalente e que non superasen esta proba quedarán excluídas do proceso. Con anterioridade á fase de oposición, procederase á avaliación da fase de concurso. Non terá carácter eliminatorio e consistirá na valoración, por parte do Tribunal, dos méritos que concorran nas persoas aspirantes. Soamente se terán en conta os documentos acreditativos (orixinais ou fotocopias fidedignas) que aqueles presentasen ata o peche do prazo da convocatoria, sen que poidan presentarse méritos en período de corrección. Non se tomarán en consideración nin serán valorados os méritos que non queden debidamente acreditados en todos os seus extremos no momento da finalización do prazo de presentación de instancias. Con todo, non será necesario presentar documentos que xa se atopen en poder desta Administración, o cal deberá ser alegado expresamente na instancia. A puntuación obtida nesta fase, que se publicará na páxina web do Concello, será computada na valoración final das persoas aspirantes que superasen a fase de oposición, con indicación da puntuación obtida polos/as aspirantes finalistas da convocatoria. Esta puntuación tamén se sumará á puntuación obtida na fase de oposición para a creación dunha lista de agarda desta praza para cubrir necesidades futuras de interinidades. Contra a valoración provisional da fase de concurso, os/as aspirantes poderán presentar, no prazo de 10 días seguintes á publicación, as reclamacións que estimen oportunas ante o propio tribunal. Á vista das reclamacións que se presenten e, no caso de ser estimadas, realizaranse as oportunas correccións na valoración e procederase á publicación definitiva na páxina web do Concello da Coruña. A valoración da fase de concurso farase conforme aos seguintes méritos: a.1. Servizos prestados na Administracións Públicas, 0.20 puntos por ano. a.2 Exercicio de dereitos de conciliación nos cinco anos anteriores á publicación da presente convocatoria no Boletín Oficial da Provincia, ata un máximo de 0,50 puntos. a.2.1 Permiso por maternidade: 0,05 puntos por permiso, cun máximo de 0,20 puntos. a.2.2 Permiso por paternidade: 0,025 puntos por permiso, cun máximo de 0,10 puntos. a.2.3 Redución de xornada do artigo 106.2 da Lei 2/2015, de 29 de abril, do emprego público de Galicia: 0,016 puntos por mes de redución, ata un máximo de 0,20 puntos. a.2.4 Excedencia por coidado de familiares: 0,005 puntos por mes de excedencia ata un máximo de 0,20 puntos. A puntuación no apartado de antigüidade non poderá exceder de 5 puntos. Para o cómputo da antigüidade valorarase o tempo total de servizos oficialmente recoñecidos no expediente persoal. Non se computarán os servizos prestados simultaneamente, con outros igualmente alegados nin aqueles anos de servizo que sexan requisito para participar no proceso selectivo. Pola acreditación de asistencia a cursos de formación e perfeccionamento expedidos ou homologados por organismos oficiais e directamente relacionados coas funcións propias das prazas convocadas. - Cursos de menos de 10 horas de duración 0,40 puntos. - Duración comprendida entre 10 e 20 horas 0,50 puntos. - Cursos de máis de 20 horas 0,60 puntos. No caso de que as certificacións non especifiquen o número de horas concederase a puntuación mínima. Non se puntuarán as xornadas, congresos ou similares. O máximo de puntuación por este apartado será de 5 puntos. - Pola posesión do grado 22 consolidado 5,00 puntos. - Pola posesión do grao 21 consolidado 4,50 puntos. - Pola posesión do grao 20 consolidado 4,00 puntos. - Por estar en posesión do título de linguaxe administrativa superior 5,00 puntos. - Por estar en posesión do título de linguaxe administrativa media 4,50 puntos. Neste apartado, só se valorará o curso de maior nivel e, en todos os casos, non se valorará o título acreditativo do nivel de coñecemento da lingua galega que permita a exención da realización da proba prevista na base quinta. Constará dun so exercicio de carácter eliminatorio que constará de duas partes. La corrección dos exercicios realizarase garantindo en todo momento o anonimato dos opositores. Este exercicio será cualificada de 0 a 60 puntos, sendo necesario alcanzar un mínimo de 30 puntos para supéralo. Constará de duas probas, que se realizarán en unidade de acto, de forma consecutiva: 1ª parte: Consistirá en responder por escrito un cuestionario tipo test de 90 preguntas, con catro respostas alternativas, sendo só unha delas correcta. Tamén haberá que responder a 9 preguntas de reserva. O cuestionario será determinado polo tribunal inmediatamente antes de celebrarse a proba e estará relacionado coas materias comprendidas no temario contido no Anexo 1 desta convocatoria. O tempo destinado a esta proba será de 100 minutos.2ª parte.- De carácter práctico, consistente na realización dun suposto práctico durante un período de 60 minutos. O enunciado do suposto será proposto polo Tribunal inmediatamente antes do comezo do exercicio e versará sobre os contidos das materias comprendidas no temario contido no Anexo 1 desta convocatoria. Este suposto constará dun cuestionario con 20 preguntas tipo test con catro respostas alternativas, formuladas sobre o enunciado do suposto práctico. Tamén haberá que responder a 2 preguntas de reserva. As persoas aspirantes poderán levar a copia das súas respostas. O seguinte día hábil despois do exercicio publicarase o cadro de respostas correctas na páxina web do Concello da Coruña. A orde de prelación das persoas aspirantes que superen o proceso selectivo realizarase de acordo coa suma das puntuacións obtidas nas fases de oposición e concurso, non podendo superar o proceso selectivo un número superior de aspirantes ao de prazas convocadas. En caso de empate na puntuación final do proceso selectivo establécese a seguinte orde de prioridade: 1º) A nota máis alta na primeira parte no exercicio da fase de oposición.2º) A nota máis alta na segunda parte no exercicio da fase de oposición.3º) A puntuación obtida no apartado a) da fase de concurso (Antigüidade). 4º) A puntuación obtida no apartado b) da fase de concurso (Cursos de formación e perfeccionamiento). 5º) Sorteo público. O Tribunal propondrá o nomeamento do/a candidato/a que obtivo a maior puntuación no proceso selectivo. Non obstante o anterior e co fin de asegurar a cobertura de todas as prazas convocadas cando se produzan renuncias de algún das persoas aspirantes seleccionadas, o órgano convocante poderá requirir do Tribunal de selección a confección dunha nova proposta de nomeamento con candidatos/as que, tendo superado o proceso selectivo, sigan aos propostos en primeira instancia por orden de prelación, para o seu posible nomeamento como persoal funcionario de carreira. Para os efectos previstos neste punto terán a mesma consideración que as renuncias os supostos referidos as persoas aspirantes que dentro do prazo fixado non presenten a documentación requirida ou que do seu exame se deduza que carecen dos requisitos indicados no apartado 3 da presente convocatoria. O Tribunal poderá declarar desertas aquelas prazas obxecto da presente convocatoria que non resulten cubertas á súa finalización por non superar o proceso selectivo un número suficiente de aspirantes. As cualificacións das persoas aspirantes finalistas aprobadas serán publicadas na páxina web do Concello da Coruña. Contra a resolución que poña fin ao proceso selectivo poderán os/as interesados/as interpoñer recurso de alzada conforme o previsto no artigo 121 e seguintes da Lei 39/2015, de 1 de outubro, de Procedemento Administrativo Común das Administracións Públicas. A persoa proposta polo Tribunal para ocupar a praza convocada deberá achegar, no prazo de 20 días hábiles, contados a partir do seguinte da publicación da proposta do Tribunal, os documentos acreditativos dos requisitos esixidos no apartado 3 desta convocatoria. A falta de presentación en prazo da documentación esixida será equivalente a unha renuncia, axustándose as posicións das demais persoas aspirantes de acordo coas puntuacións obtidas no proceso selectivo. A publicidade dos distintos actos derivados deste proceso selectivo, así como as comunicacións a que dese lugar, realizaranse a través do teléfono municipal de información 010 (981 920 010 para chamadas desde fora do termo municipal) e na páxina web do Concello da Coruña, (www.coruna.es) sen prexuízo de calquera outro medio de difusión que se considere oportuno. As persoas aspirantes poderán presentar reclamacións ante o Tribunal de selección cada vez que finaliza unha valoración ou proba e esta sexa publicada na páxina web. Esta circunstancia farase constar no anuncio de publicación correspondente. A reclamación, que unicamente deberá referirse á valoración ou proba publicada, poderá efectuarse tanto respecto da puntuación obtida na valoración da proba como respecto ao contido das preguntas formuladas. A reclamación tamén pode consistir na consulta do exercicio da propia persoa aspirante co fin de coñecer as razóns da súa puntuación. En todos os casos, para a presentación de reclamacións disponse dun prazo de 5 días hábiles contados a partir do día seguinte ao da publicación. Co fin de axilizar trámites, as persoas aspirantes que non presenten reclamación nalgún dos rexistros pertencentes ao Concello da Coruña, poderán facelo enviando ao fax 981 184286, ou ao correo electrónico selecciondepersonal@coruna. es, a condición de que conste a acreditación de presentala ante calquera outro rexistro non municipal. A Coruña, 15 de maio de 2019 A XUNTA DE GOBERNO LOCAL, P. D. A concelleira delegada de Facenda e Administración María Eugenia Vieito Blanco TEMA 1.- Lei 39/2015, de 1 de outubro, do procedemento administrativo común das Administracións Públicas. Dos actos administrativos. Concepto e clases. Elementos. Requisitos dos actos administrativos. Eficacia dos actos. Nulidade e anulabilidade. TEMA 2.- Lei 39/2015, de 1 de outubro, do procedemento administrativo común das Administracións Públicas. Iniciación do procedemento. Disposicións xerais. Clases e especialidades de iniciación. Inicio do procedemento a solicitude do interesado. Ordenación. Instrución: Disposicións xerais. Proba. Informes. Participación dos interesados. TEMA 3.- Lei 39/2015, de 1 de outubro, do procedemento administrativo común das Administracións Públicas Terminación: Clases de terminación e especialidades. Tramitación simplificada do procedemento administrativo. Execución. Título. Executoriedade. Execución forzosa. Medios de execución forzosa. TEMA 4.- Lei 39/2015, de 1 de outubro, do procedemento administrativo común das Administracións Públicas. Recursos administrativos. Principios xerais. Obxecto e clases. Normas xerais dos recursos administrativos. TEMA 5.- Lei 39/2015, de 1 de outubro, do procedemento administrativo común das Administracións Públicas. Recurso de alzada. Recurso de reposición. Recurso extraordinario de revisión. TEMA 6.- Organización municipal. Órganos necesarios e órganos complementarios. Competencias do municipio. TEMA 7.- Municipios de gran poboación. O Alcalde: Competencias, forma de elección e cesamento. Os Tenentes de Alcalde. A Xunta de Goberno Local: Composición e atribucións. O Concello Pleno: composición e competencias. TEMA 8.- Dereitos e deberes dos funcionarios locais. Código de conduta de empregados públicos. Réxime de incompatibilidades. TEMA 9.- Lei 9/2017, de contratos do sector público. Os contratos administrativos. Ámbito subxectivo e obxectivo de aplicación. O obxecto do contrato, o prezo e a súa revisión. Clasificacións dos contratos. TEMA 10.- Marco normativo específico de Prevención de Riscos Laborais. A Lei 31/1995 de 8 de novembro, de Prevención de Riscos Laborais: Ámbito de aplicación. Dereitos e obrigas. Órganos de representación en materia preventiva: Delegados de Prevención e Comité de Seguridade e Saúde. TEMA 11.- Oracle Web Center Sites: Sistema de autenticación: LDAP, ACLs, Roles. TEMA 12.- Oracle Web Center Sites: Replication. TEMA 13.- Oracle Web Center Sites: Publicación. TEMA 14.- Oracle Web Center Sites: Programación utilizando JSP. TEMA 15.- Oracle Web Center Sites: Editores atributos (Modo Inspección e Modo Edición). TEMA 16.- Oracle Web Center Sites: Modelos e tipos de assets. TEMA 17.- Oracle Web Center Sites: Técnicas de cacheo de páxinas. TEMA 18.- Oracle Web Center Sites: Workflows. TEMA 19.- Oracle Web Center Sites: Listados e detalles configurables de assets. TEMA 20.- Administración electrónica: Ley 39/2015 de 1 de outubro, do procedemento administrativo común das Administracións Públicas. Ámbito de aplicación. Normativa de aplicación. TEMA 21.- Administración electrónica: Ley 39/2015 de 1 de outubro, do procedemento administrativo común das Administracións Públicas: Implantación. Oficinas de rexistro. TEMA 22.- Administración electrónica: Ley 39/2015 de 1 de outubro, do procedemento administrativo común das Administracións Públicas: Documentos administrativos e arquivo. TEMA 23.- Administración electrónica: Ley 39/2015 de 1 de outubro, do procedemento administrativo común das Administracións Públicas: Notificacións electrónicas. Identidade e sinatura electrónica. Representación. TEMA 24.- Administración electrónica: Criptografía. Sistemas de cifrado: Simétrico e asimétrico. TEMA 25.- Administración electrónica: Certificado dixital. Tipos de sinatura. Formatos e estándares. TEMA 26.- Administración electrónica: Sinatura dixital. Sinatura en PDF. TEMA 27.- Administración electrónica: Factura electrónica: Factura-E, FACE. TEMA 28.- Administración electrónica: OpenCertiac. Xestión de expedientes de gasto. TEMA 29.- Administración electrónica: OpenCertiac. Tramitación de facturas. TEMA 30.- Análise e xestión de proxectos: Análise de sistemas de información. O modelo entidad-relación. Diagramas estendidos. TEMA 31.- Análise e xestión de proxectos: Análise e deseño orientado a obxectos. Clases, herdanza, métodos. Polimorfismo. TEMA 32.- Análise e xestión de proxectos: O modelo relacional. Estrutura. Normalización. TEMA 33.- Análise e xestión de proxectos: Transformación de entidade-relación e entidade-relación estendido a modelo relacional. TEMA 34.- Desenvolvemento de proxectos Web (MAVEN): Configuración. Ficheiro POM. TEMA 35.- Desenvolvemento de proxectos Web (MAVEN): Repositorios, plugins. TEMA 36.- Desenvolvemento de proxectos Web (Hibernate 5): Arquitectura, tipos básicos, tipos de entidad, asociacións, transaccións. TEMA 37.- Desenvolvemento de proxectos Web (Hibernate 5): Consultas HQL, Consultas nativas, Consultas con Criterios. TEMA 38.- Desenvolvemento de proxectos Web (Framework AJAX ZK): Arquitectura MVVM. TEMA 39.- Desenvolvemento de proxectos Web (Framework AJAX ZK): Arquitectura MVC. TEMA 40.- Desenvolvemento de proxectos Web (Framework AJAX ZK): Integración ZK con Spring. TEMA 41.- Desenvolvemento de proxectos Web (Framework AJAX ZK): Integración ZK con Hibernate. TEMA 42.- Desenvolvemento de proxectos Web (Framework AJAX ZK): Integración ZK+Spring+Hibernate. TEMA 43.- Desenvolvemento de proxectos Web (Servicios WEB REST): REST, JSON, Websockets. TEMA 44.- Plataforma Coruña Smart City (SOFIA2): SIB, Ontoloxías, APIs. TEMA 45.- Plataforma Coruña Smart City (SOFIA2): Desenvolvemento de KPs, Contedor de KPs. A Coruña, 15 de maio de 2019 A XUNTA DE GOBERNO LOCAL, P. D. A concelleira delegada de Facenda e Administración María Eugenia Vieito Blanco